CELEX: C2006/074/53
Language: hu
Date: 2006-03-25 00:00:00
Title: T-5/06 sz. ügy: A  2006 január 9-én  benyújtott kereset – Dánia kontra Bizottság

25.3.2006   
            
            
               HU
            
            
               Az Európai Unió Hivatalos Lapja
            
            
               C 74/28
            
         A 2006 január 9-én benyújtott kereset – Dánia kontra Bizottság
   (T-5/06 sz. ügy)
   (2006/C 74/53)
   Az eljárás nyelve: dán
   Felek
   
      Felperes: Dán Királyság (Koppenhága, Dánia) (képviselő: Jørgen Molde, meghatalmazott)
   
      Alperes: az Európai Közösségek Bizottsága
   Kereseti kérelmek
   A felperes kéri, hogy az Elsőfokú Bíróság
   
               —
            
            
               semmisítse meg az egyes veszélyes anyagok elektromos és elektronikus berendezésekben való alkalmazásának korlátozásáról szóló 2002/95/EK európai parlamenti és tanácsi irányelv mellékletének a műszaki haladáshoz való hozzáigazítás céljából történő módosításáról szóló, 2005. október 13-i 2005/717/EK bizottsági határozatot (1) annyiban, amennyiben az a mellékletnek a deka-BDE polimer alkalmazásokban való használatára vonatkozó 1. és 2. pontjával kapcsolatos; és
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek
   A megtámadott határozattal a Bizottság mentesítette a deka-BDE anyagot a polimer alkalmazásokban az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2003. január 27-i 2002/95/EK európai parlamenti és tanácsi irányelvben (2) (alapirányelv) meghatározott tilalom alól.
   A dán kormány előadja, hogy a megtámadott határozat jogsértő annyiban, amennyiben a deka-BDE polimer alkalmazásokban az alapirányelvben meghatározott feltételekkel ellentétesen részesült az irányelv által előírt tilalom alóli mentesítésben, mivel
   
               —
            
            
               a mentesség nem szükséges a tudományos és műszaki fejlődéshez;
            
         
               —
            
            
               a Bizottság nem az anyag egy meghatározott alkalmazását részesítette a tilalom alóli mentességben, hanem gyakorlatilag minden polimer alkalmazásra vonatkozó, nagyon általános mentességet írt elő;
            
         
               —
            
            
               a Bizottság nem rögzítette, hogy a deka-BDE polimer alkalmazásokban való helyettesítésére vagy kivonására nincs lehetőség, ami a dán kormány álláspontja szerint nem helytálló;
            
         
               —
            
            
               a Bizottság nem végzett vizsgálatot annak megállapítása érdekében, hogy helyettesítésből eredő, a környezetre, egészségre, illetve a fogyasztóvédelemre gyakorolt negatív teher meghaladná-e a környezetre, egészségre illetve a fogyasztóvédelemre kiható potenciális előnyöket.
            
         A dán kormány előadja továbbá, hogy a Bizottság jogellenes tényezőt – nevezetesen a mentesített deka-BDE anyag általános kockázatértékelését – is figyelembe vett, illetve a határozat alapvető alaki hiányosságok miatt is jogsértő annyiban, amennyiben a Bizottság elmulasztotta kellőképpen megindokolni, hogy miért fogadta el azt a nézetet, hogy teljesültek a deka-BDE polimer alkalmazásokban való mentesítésének feltételei.
   
      (1)  HL L 271., 2005.10.15., 48. o.
   
   
      (2)  HL L 37., 2003.2.13., 19. o.; magyar nyelvű különkiadás 13. fejezet, 31. kötet, 127. o.